 Madaxweyne ku-xigeenka Somaliland Cabdiraxmaan Cabdilaahi Saylici oo isna khudbad dheer munaasibadaasi ka jeediyay ayaa sheegay in xukuumadda Somaliland dadaal dheer ugu jirto sidii Somaliland loo maal-gashan lahaa, islamarkaana waxa uu madaxweyne ku-xigeenku ugu baaqay guud ahaan bulshada reer Somaliland inay si weyn usoo dhaweeyaan cid kasta oo dalkani maal-gashanaysa waxaana kamid ahaa hadaladii madaxweyne ku-xigeenka Maanta waa maalin qiimo leh, aad baan ugu faraxsanahay in hawshan weyn aynu bilawno, xukuumadu dadaal ayay ugu jirtaa sidii aynu u heli lahayn cid dalkeena maal-gashi ku samaysa, maanta waxaanu halkana u joognaa ballaadhintii dekedda, aad baan ugu mahadcelinayaa shirkadda DP WORLD, waxaan rajaynayaa in dekeda iyo madaarkuba bilaw wanaagsan u noqon doonaan horumarka Somaliland, waxaan ugu baaqayaa guud ahaan bulshada reer Somaliland gaar ahaana bulshada reer Saaxil inay la shaqeeyaan soona dhaweeyaan cid kasta oo dalkani maal-gashanaysaayuu yidhi Madaxweyne ku-xigeenka jamhuuriyadda Somaliland. 